Ուրեմն Լավրովի հայտարարությունները պետք է դիտարկել հենց այս տեսանկյունից: Բացի այդ, Յուրի Խաչատուրովը ՀԱՊԿ գործող գլխավոր քարտուղարն է: Այսինքն եթե նա մեղադրվում է, առավել եւսՙ եթե դատապարտվում էՙ սահմանադրական կարգ տապալելու համար, ապա պատկերացնո՞ւմ եք, թե ինչ է դա նշանակում ՀԱՊԿ-ի համար: Բայց ՀԱՊԿ-ը մի կողմ, Հայաստանի՛ համար, որը փաստորեն էլ մարդ չուներ նշանակելու կազմակերպության գլխավոր քարտուղար ու նշանակել է մեկին, ով սահմանադրական կարգ է տապալել: Նախկին իշխանություննե՞րն են արել, շատ լավ, բայց կարող էին չէ՞ նորերը նախ հետ կանչել Խաչատուրովին, զրկել նրան պաշտոնից, նշանակել մեկ այլ գեներալի (եթե դաշնակիցներն ընդունեին), նոր միայն Խաչատուրովի հետ վարվել այնպես, ինչպես վարվեցին: Իհարկե կարող էին, սակայն չարեցին...